Bucurestenii care detin imagini recente cu sobolanii din Bucuresti sunt rugati sa le trimita pe pagina de facebook - Bucuresti Fara Ei."Imaginile trebuie sa fie, fireste, din Bucuresti, sa fie de calitate si, daca se poate, sa puna in valoare subiectul in asa fel incat sa-i putem aprecia dimensiunile. Imaginile cu cei mai mari si mai "frumosi" trei sobolani vor fi imprimate si transmise, in mod oficial, Gabrielei Firea. (...) In ultima vreme, sobolanii au invadat Bucurestiul. Ii vedem peste tot, ziua in amiaza mare, dar se pare ca primarilor nu le pasa de acest lucru. Sobolanii sunt un pericol la adresa sanatatii publice fiind transmitatori de boli, dintre care cel mai frecvent intalnita e leptospiroza. Dar pot transmite si ciuma si, avand in vedere situatia spitalelor si a igienei publice gestionate tot de catre administratia locala, n-ar fi de mirare ca in curand sa ne pandeasca si o epidemie de ciuma. Cu toate astea, singurele rozatoare care au patit ceva in Bucuresti au fost iepurasii de Pasti, spanzurati de tovarasa Firea intr-un mod inestetic", se arata in comunicatul asociatiei.Actiunea de strangere de semnaturi pentru demiterea Gabrielei Firea si a primarilor de sector continua.Potrivit Legii administratiei publice locale nr. 215/2001 cu modificarile ulterioare, referendumul de demitere se poate organiza urmare a solicitarii a peste 25% dintre alegatorii inscrisi pe listele electorale."In Bucuresti, pentru referendumul de demitere a doamnei Gabriela Firea, vor fi necesare peste 465 000 semnaturi, cu mult peste cele 240 000 de voturi pe care dna Firea si PSD-ul le-au primit la alegerile locale. Realitatea este ca 86% dintre bucurestenii cu drept de vot nu au votat cu Gabriela Firea. Actiunea noastra este un proiect cetatenesc pe baza de voluntariat. Oricine doreste sa se implice este invitat sa ni se alature, descarcand formularele pentru strangerea de semnaturi de pe site-ul nostru. In curand, vom instala in mai multe zone din capitala corturi pentru strangerea de semnaturi", potrivit sursei citate.